Úradný vestník L 252 , 16/09/1997 S. 0033 - 0039



Rozhodnutie Komisie z 3. septembra 1997 o zmenách odhadov HNP členských štátov na účely vykonávania smernice Rady 89/130/EHS, Euratomu o harmonizácii zostavovania hrubého národného produktu v trhových cenách (Text s významom pre EHP) (97/619/ES, Euratom) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o založení Európskeho spoločenstva pre atómovú energiu, so zreteľom na smernicu Rady 89/130/EHS, Euratomu z 13. februára 1989 o harmonizácii zostavovania hrubého národného produktu v trhových cenách [1], keďže je potrebné zabezpečiť porovnateľnosť, hodnovernosť a úplnosť zachytenia hrubého národného produktu v trhových cenách; keďže kvôli dosiahnutiu týchto cieľov je nutné stanoviť konečné termíny pre prenos akýchkoľvek zmien odhadov HNP týkajúcich sa bodov oznámených pred vykonávaním tohto rozhodnutia, a to podľa poslednej vety článku 10 ods. 8 nariadenia Rady (EHS, Euratomu) č. 1552/89 z 29. mája 1989, ktorým sa vykonáva rozhodnutie 88/376/EHS, Euratomu o systéme vlastných zdrojov spoločenstva [2], aby sa umožnilo Komisii oznámiť stanovisko k týmto bodom; keďže zoznam prác, ktoré ešte členské štáty majú vykonať, uvedený v prílohách A a B, sa týka výhrad, ktoré ešte Komisia oficiálne nepredložila, aj keď niektoré z nich už boli dokončené a ich výsledky odovzdané Komisii; keďže opatrenia tohto nariadenia sú v súlade so stanoviskom výboru založeného článkom 6 smernice 89/130/EHS, Euratomu, PRIJALA TOTO ROZHODNUTIE: Článok 1 Konečné termíny, v ktorých majú byť odovzdané Komisii zmeny odhadov HNP alebo dodatočné metodické informácie o bodoch oznámených pred vykonávaním tohto rozhodnutia, podľa poslednej vety článku 10 ods. 8 nariadenia Rady (EHS, Euratomu) č. 1552/89 a súvisiacich informácií, ukazujúce jasne, že príslušné výhrady už neplatia, sa stanovujú na 1. októbra 1998. Body, ktoré už boli oznámené sú uvedené v prílohách A a B tohto rozhodnutia. Úpravy vykonané členskými štátmi sa musia odovzdať Komisii so všetkými nevyhnutnými podpornými výpočtami a vysvetlivkami. Pre Fínsko, Rakúsko a Švédsko sa však konečný termín pre odovzdanie zmien týkajúcich sa oznámených bodov uvedených v prílohách A a B stanovuje na 1. októbra 1999. Článok 2 Toto rozhodnutie je adresované členským štátom. V Bruseli 3. septembra 1997 Za Komisiu Yves-Thibault De Silguy člen Komisie [1] Ú. v. ES L 49, 21.2.1989, s. 26. [2] Ú. v. ES L 155, 7.6.1989, s. 1. -------------------------------------------------- PRÍLOHA A OZNÁMENÉ VÝHRADY K HNP OKREM ÚPLNOSTI POKRYTIA [1] BELGICKO a) - aktualizácia odhadov produkcie v stavebníctve a trhových službách, podielu medzispotreby za stavebníctvo, a odhady príjmov osôb samostatne zárobkovo činných, - kontrola odhadov medzispotreby pre druhotnú produkciu, - revízia odhadov súkromnej spotreby, okrem odhadov vykonaných na základe administratívnych zdrojov, a zaobchádzanie s licenciami, patentmi a službami závodného stravovania, - revízia príjmu z výrobných činiteľov so zreteľom na zvyšok sveta pokiaľ ide o dane, sociálne príspevky a rozdelenie príslušných položiek platobnej bilancie medzi Belgicko a Luxembursko; b) - zahrnutie dotácií a klasifikácia daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. DÁNSKO a) - aktualizácia cenových informácií použitých v súvislosti s metódou množstvo-cena pre výpočet produkcie stavebníctva, - korekcia niektorých nepresností týkajúcich sa zaobchádzania so sprepitným, - zahrnutie výsledkov práve vykonávanej všeobecnej revízie dánskych účtov (výhrada vznesená Dánskom); b) - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. NEMECKO a) Staré spolkové krajiny (Länder) - zlepšenie, pokiaľ ide o reprezentatívnosť, pokrytie a periodicitu dobrovoľných štvorročných zisťovaní o štruktúre nákladov vo veľkoobchode, maloobchode, doprave (okrem železničnej) a ostatných trhových službách, - určité nepresnosti týkajúce sa súkromnej spotreby v leteckej doprave a službách závodného stravovania, - výdavky na konečnú spotrebu domácností so zreteľom na nákupy automobilov (výhrada vznesená Nemeckom); Nové spolkové krajiny (Länder) - zdroje a postupy použité pre výpočet odhadov medzispotreby za poľnohospodárstvo, - zdroje použité pre výpočet produkcie a medzispotreby za výrobu a rozvod elektriny a vody, ťažbu, spracovateľský priemysel a stavebníctvo, - zdroje použité pre výpočet produkcie a medzispotreby maloobchodu, dopravy a spojov (okrem Reichsbahn, Bundespost a Telefon), - rešpektovanie presných definícií ESA (tzv. makroekonomické preklasifikovanie), - opätovné preverenie odhadov výdavkov na konečnú spotrebu a odhady hrubej tvorby kapitálu. b) - zahrnutie dotácií a klasifikácia daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. GRÉCKO a) Aktualizácia odhadov pridanej hodnoty za tieto odvetvia: - poľnohospodárstvo, - ťažba, - spracovateľský priemysel, - výroba a rozvod elektriny, plynu a vody, - stavebníctvo, - doprava a spoje, - obchod, - zdravotníctvo, - služby súkromného vzdelávania, - ostatné služby; b) - zahrnutie dotácií a klasifikácia daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. ŠPANIELSKO a) - zlepšenie štatistickej základne pre produkciu a medzispotrebu trhových služieb (okrem veľkoobchodu, maloobchodu, dopravy, peňažníctva, poisťovníctva) s cieľom zohľadniť zmeny kvality v metódach extrapolácie založených na cenových a objemových ukazovateľoch, - revízia výpočtov produkcie a medzispotreby za odvetvie veľkoobchodu a maloobchodu, - zahrnutie odhadu daní a sociálnych príspevkov pre príjmové transakcie so zvyškom sveta, - kontrola, či pri extrapoláciách založených na cenových a objemových ukazovateľoch bol zohľadnený vplyv zmien kvality; b) - zahrnutie dotácií a klasifikácia daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. FRANCÚZSKO a) - zlepšenie určitých štatistických základní použitých pre zostavenie národných účtov, najmä použitie prieskumu rodinných účtov za rok 1989 a lepšia úprava za podniky chýbajúce v štatistike BIC ("bénéfices industriels at commerciaux"); b) - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. ÍRSKO a) - zlepšenie metódy voľby výberového súboru daní a extrapolácia výsledkov na účely výpočtu hrubého prevádzkového prebytku spoločností, - zlepšenie odhadu hrubého prevádzkového prebytku firiem, najmä korekciou definícií, - rôzne problémy týkajúce sa odhadov miezd ako výsledku extrapolácie a metódy aproximácie; b) - zahrnutie dotácií a klasifikácia daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. TALIANSKO a) - zlepšenie určitých zdrojov a metód použitých na zostavenie národných účtov, najmä systematického porovnávania prieskumov v domácnostiach s údajmi v národných účtoch, - hypotéza použitá na prepočet výsledkov výberových prieskumov na základný súbor pracovných jednotiek; b) - zahrnutie dotácií a klasifikácie daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. LUXEMBURSKO a) - revízia ocenenia zásob a zaobchádzanie s trhovými činnosťami a produktmi verejných správ; b) - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. HOLANDSKO b) - zahrnutie dotácií a klasifikácie daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. RAKÚSKO a) - zlepšenie odhadov medzispotreby za prenájom nebytových budov, - výdavky na konečnú spotrebu so zreteľom na odhad nákupov automobilov, - určité nepresnosti týkajúce sa úplnosti hrubej tvorby fixného kapitálu; b) - zahrnutie dotácií a klasifikácie daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. PORTUGALSKO a) - potvrdenie platnosti odhadov hrubej tvorby fixného kapitálu a zmien stavu zásob, odvodených metódou komoditných tokov, s výsledkami zisťovania podnikov, - využitie prieskumu výdavkov domácností za rok 1981 a najmä 1989 na kontrolu výsledkov výpočtov komoditných tokov, - korekcia zaobchádzania s leasingom v zmysle stanovenom v ESA 79, - využitie objektívnych štatistických prieskumov o rastlinnej a živočíšnej výrobe s cieľom vyhodnotiť poľnohospodársku produkciu (Nomenclatura das Contas Nacionais (NCN) 01), - potvrdenie platnosti odhadov produkcie produktov odvetvia rybolovu a chovu rýb (NCN 03), - potvrdenie platnosti odhadov medzispotreby v poľnohospodárstve, lesníctve a odvetví rybolovu a chovu rýb (NCN 01, 02 a 03), - využitie prieskumov o použití výdavkov na turistov v rokoch 1990, 1991 a 1992 s cieľom potvrdiť platnosť štruktúry spotreby ľudí s bydliskom v inej krajine; b) - zahrnutie dotácií a klasifikácie daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. FÍNSKO a) - odhady medzispotreby a pridanej hodnoty za odvetvie stavebníctva, obchodu, pohostinstva a ubytovania, služieb pre podniky a súkromných osobných služieb, - odhady spotreby domácností a hrubej tvorby fixného kapitálu za odvetvie služieb pre podniky a súkromných osobných služieb, - metódy potvrdenia platnosti a zladenia zdrojov údajov, - odhady výdavkov domácností so zreteľom na ceny motorových vozidiel a zaobchádzanie so spotrebou domácností týkajúce sa opráv motorových vozidiel hradených poisťovňami; b) - zahrnutie dotácií a klasifikácie daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. ŠVÉDSKO a) - revízia odhadov výdavkov domácností na súkromnú spotrebu a hrubej tvorby fixného kapitálu so zreteľom na použitie už dostupných spresnených štatistických údajov, - zmeny stavu zásob za odvetvie stavebníctva a trhových služieb (okrem veľkoobchodu a maloobchodu), - zaobchádzanie s nákupom veľkých spotrebičov a zariadení pre domácnosť (napr. sporáky, chladničky a pračky), - revízia služieb dovozu a vývozu na základe poslednej revízie platobnej bilancie a podľa definícií ESA 79 týkajúcich sa zaobchádzania s vývozom a dovozom poisťovacích služieb, - revízia odhadov produkcie a medzispotreby so zreteľom na použitie aktuálnych štatistických údajov, ktoré sú už k dispozícii, najmä z ročných zisťovaní a štatistiky DPH, - kontrola hrubej produkcie poľnohospodárstva a lesníctva, vodohospodárskych diel, elektrární, plynárenstva a odvetvia stavebníctva a tiež odvetvia služieb, aby sa zaistilo zahrnutie možnej druhotnej produkcie; b) - zahrnutie dotácií a klasifikácie daní, - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. SPOJENÉ KRÁĽOVSTVO b) - zaobchádzanie so službami bývania, - prechod z HDP na HNP, - zaobchádzanie s vládnymi a súkromnými neziskovými inštitúciami, - zaobchádzanie s finančnými inštitúciami, - rozdiel medzi konečným využitím a medzispotrebou. [1] Výhrady špecifické pre každý členský štát sú uvedené v a), výhrady prierezové pre niekoľko členských štátov v b). Výnimkou sú výhrady týkajúce sa úplnosti pokrytia, ktoré sú uvedené v prílohe B. -------------------------------------------------- PRÍLOHA B VÝHRADY K ÚPLNOSTI POKRYTIA HNP 1.Belgicko | do úvahy sa berie úplnosť meraní HNP a najmä miera zohľadnenia skrytej ekonomiky | 2.Dánsko | 3.Nemecko | 4.Grécko | 5.Španielsko | 6.Francúzsko | 7.Írsko | 8.Taliansko | 9.Luxembursko | 10.Holandsko | 11.Rakúsko | 12.Portugalsko | 13.Fínsko | 14.Švédsko | 15.Spojené kráľovstvo | --------------------------------------------------